Kisokos tüntetőknek és rendőröknek
Sok a félreértés, nagy az ismerethiány.
Az utóbbi napok tüntetései, rendőri intézkedései után fontos tudni, mit tehet a rendőr, mit az állampolgár egy igazoltatásnál. Sok a félreértés, nagy az ismerethiány, ezért a húsz éve a magyar igazoltatási gyakorlattal foglalkozó Magyar Helsinki Bizottság készített egy diasorozatot és egy filmet, amely röviden összefoglalja a főbb tudnivalókat.

Mint írták a rendőr intézkedéseit, így az igazoltatást is törvények szabályozzák.

Akkor se szegülj szembe a rendőri intézkedéssel, ha szerinted jogszerűtlenül igazoltatnak! Utólag tehetsz panaszt. 

A civilek tanácsai közül néhányat kiemeltünk!

A rendőrnek meg kell mondania nevét, rendfokozatát, mielőtt megkezdi az igazoltatást. 

Az igazoltatáskor személyazonosságodat arcképes igazolvánnyal kell bizonyítanod. Ha nem tudod igazolni magad, akkor “bevihetnek” (előállíthatnak).

A rendőr nem igazoltathat “csak úgy”, hanem csak akkor, ha a személyazonosság megállapítása:

-   a közrend, közbiztonság védelme érdekében;
-   bűnüldözési vagy bűnmegelőzési célból;
-   közlekedési ellenőrzéskor;
-   a védelmed, más személy vagy szervezet jogainak védelme érdekében szükséges.

A fenti okok közül valamelyiket közölnie kell a rendőrnek!

Ha megtagadod az igazoltatást vagy hamis adatokat mondasz be, akkor felelősségre vonhatnak.

Ne szegülj szembe a rendőri intézkedéssel akkor sem, ha szerinted a rendőr jogszerűtlenül jár el!

Ha a rendőr bántalmazott, feljelentést tehetsz a nyomozó ügyészségen. Fontos, hogy a bántalmazás után minél hamarabb orvosi látleletet vetess fel!

További részletek itt!
rendőrség